**Δ4. Η Ελλάδα στα τέλη του 19ου αιώνα**

**Ελλάδα**

Επιδίωκε να εκσυχρονιστεί στα πρότυπα των προηγμένων ευρωπαϊκών χωρών της Δύσης (καθιερώθηκε το σύστημα μιας Βουλής με θητεία 4 χρόνων), όμως:

* Ο βασιλιάς Γεώργιος εξακολουθούσε να παρεμβαίνει εμποδίζοντας την ομαλή λειτουργία του δημοκρατικού πολιτεύματος.

**Αρχή τη δεδηλωμένης (Χαρίλαος Τρικούπης 1875)**

Σύμφωνα με την αρχή της δεδηλωμένης ο βασιλιάς ήταν υποχρεωμένος να αναθέτει το σχηματισμό κυβέρνησης στον αρχηγό του κόμματος που είχε την πλειοψηφία στη βουλή.

**Πολιτικοί σχηματισμοί (κόμματα) της εποχής**

1. Κόμμα Χαρίλαου Τρικούπη (υποστήριζε τον εξευρωπαϊσμό της χώρας).
2. Κόμμα Θεόδωρου Δεληγιάννη (στηριζόταν στα φτωχά λαϊκά στρώματα).

**Οικονομική κρίση και πτώχευση 1893 (αίτια)**

1. Τα χρήματα του δανείου που είχε πάρει η Ελλάδα εξαντλήθηκαν γρήγορα.
2. Η παγκόσμια κατάρρευση του εμπορίου της σταφίδας (η σταφίδα ήταν το κύριο γεωργικό προϊόν που εξήγαγε η Ελλάδα).

**Αποτελέσματα της κρίσης**

Πολλοί Έλληνες μετανάστευσαν στις ΗΠΑ για να βρουν καλύτερη ζωή.

**Ελληνοτουρκικός πόλεμος 1897**

* Η Κρήτη επαναστάτησε εναντίον των Τούρκων με τη βοήθεια ελληνικού στρατού και στόλου.
* Τουρκικές δυνάμεις επιτέθηκαν στη Θεσσαλία και τη Στερεά Ελλάδα νικώντας τον ελληνικό στρατό.
* Η Ελλάδα υποχρεώθηκε να πληρώσει μεγάλη χρηματική αποζημίωση στην Τουρκία παίρνοντας δάνειο από τις Μεγάλες Δυνάμεις με τον όρο να μπορούν να επεμβαίνουν στα έσοδα του κράτους.

**Γλωσσικό Ζήτημα**

Ήταν η διαμάχη για το είδος της γλώσσας που πρέπει να χρησιμοποιείται επίσημα από το κράτος (καθαρεύουσα ή δημοτική). Μετά το 1880 επικράτησε στη λογοτεχνία η δημοτική γλώσσα.

**Σπουδαίοι ποιητές και λογοτέχνες της εποχής**

Κωστής Παλαμάς, Κώστας Βάρναλης, Γεώργιος Βιζυηνός, Αλέξανδρος Παπαδιαμάντης.

**Σπουδαίοι ζωγράφοι**

Λύτρας, Ιακωβίδης, Γύζης, Βολανάκης

**Ερωτήσεις**

1. Τι επιδίωξε να κάνει η Ελλάδα στα μέσα του 19ου αιώνα και ποιο εμπόδιο υπήρχε;
2. Τι ήταν η «αρχή της δεδηλωμένης»;
3. Ποιοι πολιτικοί σχηματισμοί επικρατούσαν την εποχή εκείνη;
4. Γιατί η Ελλάδα οδηγήθηκε στην πτώχευση το 1893; Ποιο ήταν το αποτέλεσμα της κρίσης;
5. Τι γνωρίζετε για τον Ελληνοτουρκικό πόλεμο του 1897;
6. Τι ήταν το γλωσσικό ζήτημα;
7. Αναφέρετε μερικούς σημαντικούς λογοτέχνες και ζωγράφους της εποχής.